text: Fri adgang til skadestuer
  22 februar 2012 kl. 17.00
  Det skal fortsat være muligt for borgerne at henvende sig direkte på skadestuen i Region Syddanmark.
  Andre regioner har indført særlige visitationsenheder, hvor sygeplejersker tager stilling til, om patienterne skal komme til skadestuen, gå til egen læge eller behandle sig selv.
  Sundhedsdirektør i Region Syddanmark Jens Elkjær ønsker ikke at indføre den model. Han mener, at borgerne frit skal kunne møde op på skadestuen, hvis de har behov for det.
  